
Υπέροχο σινεμά λίγο πριν τη μεγάλη γιορτή του Φεστιβάλ!  
29 Οκτωβρίου-1 Νοεμβρίου 2026
Δύο εξαιρετικές νέες ταινίες καθώς και μία μεταμεσονύκτια ειδική προβολή για τη νύχτα του Halloween μάς περιμένουν στις αίθουσες του Φεστιβάλ ως ιδανικό προεόρτιο για το επερχόμενο 67ο Διεθνές Φεστιβάλ Κινηματογράφου Θεσσαλονίκης. 
Μάλιστα, οι αίθουσες του Φεστιβάλ συμμετέχουν και φέτος στη «Γιορτή του Σινεμά», την Πέμπτη 29 Οκτωβρίου 2026, με γενική είσοδο σε κάθε προβολή μόνο 3€.
Πιο αναλυτικά, μη χάσετε:

· Το παγερό πολιτικό θρίλερ Αετοί της Δημοκρατίας του Σουηδο-Αιγύπτιου δημιουργού Ταρίκ Σαλέχ, με συμμετοχή στο Φεστιβάλ των Καννών και ένα συναρπαστικό σάουντρακ από τον Αλεξάντρ Ντεσπλά, ένα φιλμ που ξεκινά ως σάτιρα αλλά εξελίσσεται στην πιο θαρραλέα πολιτική ταινία της χρονιάς. Στη σύγχρονη Αίγυπτο του αυταρχικού προέδρου Αμπντέλ Φατάχ αλ Σίσι, ο ηθοποιός Ζορζ Φάμι δέχεται μια πρόταση από την κυβέρνηση να ενσαρκώσει τον ίδιο τον Σίσι σε μια προπαγανδιστική κινηματογραφική βιογραφία, την οποία δεν μπορεί ν’ αρνηθεί.
Δείτε το τρέιλερ: https://youtu.be/71LoOFrLXOw?si=bzt4m_OOApDPlOzf
Αίθουσα ΠΑΥΛΟΣ ΖΑΝΝΑΣ: Πέμπτη, Παρασκευή, Σάββατο, Κυριακή 21:15

· Το συγκινητικό ντοκιμαντέρ Αλλού ο δρόμος της Ειρήνης Βουρλούμη, ένα πορτρέτο της Αθήνας μέσα από τις ζωές τριών βετεράνων οδηγών ταξί (του Κωνσταντίνου, του Σάνι και του Γιώργου) που κινούνται στην πόλη ως σιωπηλοί ονειροπόλοι. Συνδυάζοντας παρατήρηση και μουσικές σκηνές, η ταινία, η οποία πραγματοποίησε την παγκόσμια πρεμιέρα της στο 28ο ΦΝΘ, διερευνά τη ρουτίνα, τη μνήμη και την επιθυμία σε μια πόλη σμιλεμένη από την κρίση και την επιμονή.
Δείτε το τρέιλερ: https://youtu.be/AFBpjJ5Ak2E?si=1SusHxXN2ZKiv_Er
Αίθουσα ΠΑΥΛΟΣ ΖΑΝΝΑΣ: Πέμπτη, Παρασκευή, Σάββατο, Κυριακή 19:00

· Το εμβληματικό Halloween του Τζον Κάρπεντερ, μια ταινία η οποία καθιέρωσε νέους κανόνες για το σινεμά του τρόμου, επηρέασε όσο λίγες άλλες τη horror εικονογραφία και συνέβαλε καθοριστικά στη διαμόρφωση του slasher. Την κρύα νύχτα του Halloween του 1963, ο εξάχρονος Μάικλ Μάιερς δολοφόνησε βάναυσα την 17χρονη αδερφή του, Τζούντιθ. Καταδικάστηκε και κλείστηκε σε ένα ψυχιατρικό ίδρυμα υπό τη φροντίδα του Δρ. Σαμ Λούμις. Στις 30 Οκτωβρίου 1978, ο Μάιερς δραπετεύει και επιστρέφει στο Χάντονφιλντ, μετατρέποντας μια βραδιά γεμάτη φάρσες και γλυκά σε κάτι πολύ πιο απειλητικό για τρεις νεαρές γυναίκες.

Δείτε το τρέιλερ: https://youtu.be/_6FqG1cUHL8?si=IHEqO8RjNIFw2V_8
Αίθουσα ΟΛΥΜΠΙΟΝ: Παρασκευή 22:30
Συνεχίζουν την επιτυχημένη πορεία τους στις αίθουσες του Φεστιβάλ:
· Το τρυφερό Έτσι ξαφνικά, η πιο πρόσφατη ταινία του μεγάλου Ιάπωνα δημιουργού Ριουσούκε Χαμαγκούτσι, η οποία είναι η επίσημη πρόταση της Ιαπωνίας για το Όσκαρ Καλύτερης Διεθνούς Ταινίας. Η Μαρί-Λου Φονταίν, νέα διευθύντρια ενός οίκου ευγηρίας στο Παρίσι, αγωνίζεται για μια πιο ανθρώπινη φροντίδα των ηλικιωμένων, υιοθετώντας τη μέθοδο «Humanitude», παρά τις αντιστάσεις της ομάδας της. Η γνωριμία της με τη Μαρί Μορισάκι, μια γιαπωνέζα φιλόσοφο, αλλάζει τη ζωή της. Έτσι ξαφνικά. 

Δείτε το τρέιλερ: https://youtu.be/qTsUMcKcalc?si=MOYpinJ4UoGW6gY0
Αίθουσα ΟΛΥΜΠΙΟΝ: Πέμπτη, Σάββατο, Κυριακή 20:15

· Tο σοκαριστικό ΝΑΖΑ, το ντοκιμαντέρ των Γιουβάλ Άμπραχαμ και Ρέιτσελ Σορ για τη Γάζα, το οποίο συγκλόνισε κοινό και κριτικούς στο πρόσφατο Φεστιβάλ Κινηματογράφου της Βενετίας. Το νέο ντοκιμαντέρ των Ισραηλινών δημιουργών, το οποίο γυρίστηκε υπό άκρα μυστικότητα στη διάρκεια της νύχτας σε ταράτσες του Τελ Αβίβ, επικεντρώνεται στις μαζικές δολοφονίες Παλαιστινίων αμάχων στη Λωρίδα της Γάζας. 

Δείτε το τρέιλερ: https://youtu.be/W5OcHVNE-rE?si=pDOxOr_G4SgA8GzU
Αίθουσα ΟΛΥΜΠΙΟΝ: Πέμπτη, Σάββατο, Κυριακή 18:30 & Παρασκευή 20:00

Οι αίθουσες του Φεστιβάλ θα παραμείνουν κλειστές τη Δευτέρα 2, την Τρίτη 3 και την Τετάρτη 4 Νοεμβρίου, ενόψει της έναρξης του 67ου Φεστιβάλ Κινηματογράφου Θεσσαλονίκης (5-15 Νοεμβρίου 2026). 


	ΕΙΣΙΤΗΡΙΑ
Γενική είσοδος: 7,5€
Πέμπτη 1+1: 7,5€
Τρίτη: 6€
Φοιτητικό: 6€
Κάρτα ανεργίας: 6€
Ειδική προβολή Halloween: 6€
Γιορτή του Σινεμά (29/10): 3€
Εισιτήρια διαθέσιμα ηλεκτρονικά στην ηλεκτρονική διεύθυνση:
https://www.more.com/venues/filmfestival/ 



Οι αίθουσες του Φεστιβάλ Κινηματογράφου Θεσσαλονίκης είναι μέλη του

